AP เปิดตัว “บ้านกลางเมือง-พลีโน่” 9 โครงการ 5 พันล. หวังกระตุ้นยอดพรีเซลส่งท้ายปี
AP เปิดตัวบ้านแฝด-ทาวน์โฮม 5 แบบ บน 9 ทำเลเมือง พร้อมเปิดขาย 27-28 พ.ย.นี้ โดยมองว่าการใช้มาตรการ LTV ใหม่ยังช่วยกระตุ้นให้ลูกค้าสามารถตัดสินใจซื้อบ้านได้สะดวกขึ้น
AP เปิดตัวบ้านแฝด-ทาวน์โฮม 5 แบบ 9 ทำเลเมือง พร้อมเปิดขาย 27-28 พ.ย.นี้ โดยมองว่าการใช้มาตรการ LTV ใหม่กระตุ้นลูกค้าตัดสินใจซื้อบ้านสะดวกขึ้น
18 พ.ย. 2564

นายเมธา รักธรรม รองกรรมการผู้อำนวยการ สายงานพัฒนาธุรกิจกลุ่มสินค้าทาวน์โฮม บริษัท เอพี (ไทยแลนด์) จำกัด (มหาชน) หรือ AP เปิดเผยว่า จากการประกาศใช้มาตรการ LTV ใหม่ไปถึงสิ้นปี 2565 นับเป็นช่วงเวลาและโอกาสที่ดีของทั้งผู้ซื้อและผู้ประกอบการ จากวงเงินลูกค้าที่สามารถกู้ได้ 100% ช่วยกระตุ้นให้กลุ่มเรียลดีมานด์สามารถตัดสินใจซื้อบ้านได้สะดวกขึ้น
ทั้งนี้ เชื่อมั่นว่าหากเศรษฐกิจไทยมีการฟื้นตัวดีขึ้นตามลำดับ ประกอบกับสถานการณ์โควิดสามารถควบคุมได้ต่อเนื่อง ล้วนเป็นปัจจัยบวกหนุนให้ตลาดอสังหาริมทรัพย์ กลับมาคึกคักส่งท้ายปี โดยเอพีพร้อมขานรับการปลดล็อกตลาดอสังหาฯ จัดทัพเปิดตัว “บ้านกลางเมือง” และ “พลีโน่” 9 โครงการใหม่ มูลค่ารวม 5,010 ล้านบาท เขย่าวงการทาวน์โฮม โดยได้พัฒนา 5 แบบบ้านดีไซน์ใหม่พร้อมแพ็คเกจราคาที่คุ้มค่า รองรับดีมานด์ลูกค้าเซกเมนต์กลาง-บน ครบทุกทำเลทั่วกรุงเทพฯ
นายเมธา กล่าวเพิ่มเติมว่า เอพีได้พัฒนา 5 แบบบ้านดีไซน์ใหม่ ชูคอนเซ็ปต์ “พลิกแนวคิดชีวิตแนวตั้ง” ทั้งบ้านแฝดและทาวน์โฮม (สองชั้นและสามชั้น) ขนาดพื้นที่ใช้สอยตั้งแต่ 104 – 218 ตร.ม. เจาะกลุ่มลูกค้าที่มองหาบ้านหลังใหม่ที่เน้นความคุ้มค่า ด้วยขนาดของพื้นที่รองรับทุกสถานการณ์การใช้ชีวิตภายใต้เงื่อนไขความไม่แน่นอน
“เอพีได้นำอินไซต์ไลฟ์สไตล์ลูกค้ายุคใหม่ ที่ใช้ชีวิตติดบ้านจากสถานการณ์โควิด-19 มาต่อยอดพลิกโฉม ทั้งมิติงานสถาปัตยกรรมและการบริหารสเปซฟังก์ชั่นที่สร้างทางเลือกในการอยู่อาศัยที่ลูกค้าสามารถเลือกปรับเปลี่ยนได้เองในอนาคต ผ่าน 3 จุดขายหลัก ได้แก่ (1) พลิกมิติเปิดมุมมองที่กว้างขึ้น ปรับรูปแบบการดีไซน์บ้านหน้ากว้าง ตั้งแต่ 7– 11 เมตร เพื่อขยายพื้นที่ให้มากที่สุด พร้อมบริหารสเปซฟังกชั่นภายในที่จะถูกใช้งานได้จริงอย่างเต็มที่ (2) พลิกฟังก์ชั่นใหม่ บาลานซ์ความเป็นส่วนตัวและการใช้ชีวิตร่วมกัน ตอบเทรนด์ Work from Home ดีไซน์พื้นที่ทำงานเข้ามาอยู่ในพื้นที่พักอาศัยอย่างเป็นสัดส่วน พื้นที่อเนกประสงค์รองรับการปรับเปลี่ยนฟังก์ชั่นในอนาคตได้อย่างสะดวก 
รวมถึงดีไซน์ส่วนนั่งเล่นเชื่อมต่อสายตาไปยังพื้นที่สีเขียวนอกบ้าน ที่รองรับการทำสวนขนาดย่อมและการพักผ่อนแบบเอาท์ดอร์ (outdoor) ได้จริง และ (3) พลิกประสบการณ์อิสระการอยู่อาศัย นวัตกรรมดีไซน์จัดวางตัวบ้านในมิติใหม่ ที่ให้ความรู้สึกเป็นส่วนตัวเหมือนอาศัยอยู่บ้านเดี่ยว รวมถึงนำเสนอดีไซน์สถาปัตยกรรมอาคาร (façade) ใหม่ เน้นความเรียบง่ายแต่มีดีเทลที่เป็นเอกลักษณ์ และขยายหน้าต่างที่เน้นเปิดช่องแสงธรรมชาติ เข้าสู่ตัวบ้าน เพิ่มความโปร่งและการหมุนเวียนระบบอากาศธรรมชาติเข้าสู่ตัวบ้าน” นายเมธา กล่าวเสริม
รวมทั้งเอพีมั่นใจว่าด้วยจุดขายทั้ง 5 แบบ บ้านทาวน์โฮมดีไซน์ใหม่ ที่พลิกโฉมขยายสเปซฟังก์ชั่นที่คุ้มค่าตอบโจทย์การใช้ชีวิตยุคใหม่ที่จับต้องได้ จะเป็นไฮไลท์สำคัญกระตุ้นดีมานด์ตลาดที่มองหาสินค้าบ้านแฝดและทาวน์โฮมใหม่ใน 9 ทำเลเมืองและได้รับการตอบรับที่ดีอย่างแน่นอน
โดยเอพีได้กำหนดเปิดขายพร้อมกันวันที่ 27 – 28 พ.ย. นี้ ได้แก่ บ้านกลางเมือง The Edition พหลโยธิน – รามอินทรา ราคาเริ่ม 8.99 ล้านบาท บ้านกลางเมือง สุขุมวิท – อ่อนนุช เริ่ม 4.88 ล้านบาท แกรนด์ พลีโน่ บางนา – อ่อนนุช เริ่ม 4.49 ล้านบาท แกรนด์ พลีโน่ พหลฯ-วิภาวดี เริ่ม 1.99-4.69 ล้านบาท พลีโน่ บางนา – อ่อนนุช 2 เริ่ม 3.39 ล้านบาท พลีโน่ ปิ่นเกล้า – จรัญฯ 2 เริ่ม 2.89 ล้านบาท พลีโน่ ปิ่นเกล้า – จรัญฯ 3 เริ่ม 2.99 ล้านบาท พลีโน่ ราชพฤกษ์ – สาทร เริ่ม 2.79 ล้านบาท และ พลีโน่ วิภาวดี – ดอนเมือง เริ่ม 2.89 ล้านบาท
“นอกจากนี้ เอพียังสามารถสร้างผลงานที่โดดเด่นจากยอดขายแนวราบ 10 เดือน รวม 28,600  ล้านบาท โตทะลุจากเป้าหมายยอดขายแนวราบทั้งปีที่ 28,000 ล้านบาท ซึ่งทั้งหมดสะท้อนได้ถึงดีมานด์ลูกค้าที่มองหาบ้านหลังใหม่มีอยู่อย่างต่อเนื่อง รวมถึงความไว้วางใจและความเชื่อมั่นของผู้บริโภคต่อสินค้าภายใต้แบรนด์เอพี ภายใต้พันธกิจ EMPOWER LIVING ที่มุ่งส่งมอบคุณภาพชีวิตที่ดี ที่ลูกค้าสามารถเลือกได้อย่างเป็นรูปธรรม” นายเมธา กล่าวปิดท้าย